**Príloha č. 1 Súťažných podkladov**

*Názov zákazky: Rekonštrukcia hospodárskych objektov*

*Obstarávateľ: AGRO-DERBY, spol. s r.o., 982 52 Vyšné Valice*

**Návrh na plnenie kritérií na vyhodnotenie ponúk**

**Identifikačné údaje uchádzača:**

|  |  |
| --- | --- |
| **Názov uchádzača (obchodné meno)** |  |
| Sídlo alebo miesto podnikania |  |
| Korešpondenčná adresa  (ak je odlišná od adresy sídla) |  |
| Štatutárny zástupca/zástupcovia |  |
| Telefón/mobil |  |
| Email |  |
| IČO |  |
| DIČ |  |
| IČ DPH |  |
| Zapísaný (ŽR SR, OR SR, iné) |  |
| Číslo účtu v tvare IBAN |  |

**Kritérium na vyhodnotenie ponúk: cena v EUR bez DPH (zaokrúhlená na 2 desatinné miesta)**

**Rekonštrukcia hospodárskych objektov**

|  |  |
| --- | --- |
| **Cena bez DPH v EUR\*** |  |
| **Sadzba DPH v %** |  |
| **Hodnota DPH v EUR** |  |
| **Cena celkom s DPH v EUR** |  |

\*V prípade, že uchádzač nie je platcom DPH, upozorní na túto skutočnosť a uvedie cenu celkom .

|  |  |
| --- | --- |
| **Miesto:** |  |
| **Dátum:** |  |
| **Podpis štatutárneho zástupcu alebo splnomocnenej osoby + pečiatka (ak sa používa):** |  |

**Príloha č. 2 Súťažných podkladov**

*Názov zákazky: Rekonštrukcia hospodárskych objektov*

*Obstarávateľ: AGRO-DERBY, spol. s r.o., 982 52 Vyšné Valice*

**VÝKAZ VÝMER - ZADANIE**

*Samostatná príloha vo formáte .XLS*

**Príloha č. 3.1 Súťažných podkladov**

*Názov zákazky: Rekonštrukcia hospodárskych objektov*

*Obstarávateľ: AGRO-DERBY, spol. s r.o., 982 52 Vyšné Valice*

**ČESTNÉ VYHLÁSENIE – podmienky účasti osobného postavenia**

**a technickej spôsobilosti alebo odbornej spôsobilosti**

**(Potenciálny dodávateľ – právnická osoba)**

Obchodné meno: .........................

Sídlo: .........................

IČO: .........................

Zastúpená: (uviesť mená a funkcie členov štatutárneho orgánu, ktorí vyhlásenie podpisujú)

Potenciálny dodávateľ v zákazke „Rekonštrukcia hospodárskych objektov“

**čestne vyhlasuje,**

že ku dňu predkladania ponuky

* je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky,
* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
* spĺňa podmienky účasti odbornej spôsobilosti alebo technickej spôsobilosti v zmysle Výzvy na predkladanie ponúk a Súťažných podkladov.

*V ……………….…….., dňa ....................* ...................................................................

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*+ pečiatka – ak sa používa*

**Príloha č. 3.2 Súťažných podkladov**

*Názov zákazky: Rekonštrukcia hospodárskych objektov*

*Obstarávateľ: AGRO-DERBY, spol. s r.o., 982 52 Vyšné Valice*

**ČESTNÉ VYHLÁSENIE – podmienky účasti osobného postavenia**

**a technickej spôsobilosti alebo odbornej spôsobilosti**

**(Potenciálny dodávateľ – fyzická osoba)**

Obchodné meno uchádzača: .........................

Miesto podnikania: .........................

Dátum narodenia: .........................

Potenciálny dodávateľ v zákazke „Rekonštrukcia hospodárskych objektov“

**čestne vyhlasuje,**

že ku dňu predkladania ponuky

* je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky,
* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
* spĺňa podmienky účasti odbornej spôsobilosti alebo technickej spôsobilosti v zmysle Výzvy na predkladanie ponúk a Súťažných podkladov.

*V ……………….…….., dňa ....................* ...................................................................

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*+ pečiatka – ak sa používa*

**Príloha č. 4 Súťažných podkladov**

*Názov zákazky: Rekonštrukcia hospodárskych objektov*

*Obstarávateľ: AGRO-DERBY, spol. s r.o., 982 52 Vyšné Valice*

**čestné vyhlásenie k predloženiu ponuky**

**Potenciálny dodávateľ .......................................**

(obchodné meno)

Sídlo: .......................................

IČO: .......................................

týmto čestne vyhlasujem, že

* nemám uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
* súhlasím s podmienkami predmetného obstarávania určenými v  Súťažných podkladoch a v iných dokumentoch poskytnutých v lehote na predkladanie ponúk,
* všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,
* nevyvíjal som a nebudem vyvíjať voči žiadnej osobe na strane Obstarávateľa, ktorá je alebo by mohla byť zainteresovaná v zmysle konfliktu záujmov akékoľvek aktivity, ktoré by mohli viesť k zvýhodneniu postavenia v súťaži,
* budem bezodkladne informovať Obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* nie som uvedený v sankčnom zozname osôb v súvislosti s uplatňovaním sankcií podľa nariadenia č. 269/2014 Rady EÚ a podľa nariadenia Rady (EÚ) 833/2014 z 31. júla 2014 o reštriktívnych opatreniach s ohľadom na konanie Ruska
* poskytujem súhlas so spracovaním osobných údajov uvedených v ponuke pre účely predmetného obstarávania.

*V ……………….…….., dňa ....................* ...................................................................

[*uviesť miesto a dátum podpisu*][*vypísať meno, priezvisko a funkciu*

*oprávnenej osoby uchádzača*]

*+ pečiatka – ak sa používa*

**Príloha č. 5 Súťažných podkladov**

*Názov zákazky: Rekonštrukcia hospodárskych objektov*

*Obstarávateľ: AGRO-DERBY, spol. s r.o., 982 52 Vyšné Valice*

**ZmluvA o dielo**

uzavretá podľa § 536 a násl. zákona č. 513/1991 Zb.

(Obchodného zákonníka) v znení neskorších zmien a doplnkov

**I. Zmluvné strany**

**Objednávateľ: AGRO - DERBY**

Sídlo: 982 52 Vyšné Valice 208

Zapísaný: OR OS Banská Bystrica, Oddiel: Sro, Vložka číslo: 3828/S

Zastúpený: Vojtech Kalaš, konateľ

Zsolt Kalaš, konateľ

IČO: 36 010 103

DIČ: 2020472256

IČ DPH: SK2020472256

Bankové spojenie: ČSOB, a.s.

Číslo účtu IBAN: SK4175000000004030146869

Telefón: 0903 781 506

E-mail: [agroderby@gmail.com](mailto:agroderby@gmail.com)

Stavebný dozor: Ing. Július Kisbenedek

a

**Zhotoviteľ: ..........................**

Sídlo: ..........................

Zastúpený: ..........................

Zapísaný: ..........................

IČO: ..........................

DIČ: ..........................

IČ DPH: ..........................

Bankové spojenie: ........................

Číslo účtu IBAN: ........................

Telefón: ..........................

Email: ..........................

Stavbyvedúci: ..........................

Telefón (stavbyvedúci): ..........................

**Preambula**

Táto zmluva je uzatvorená medzi Objednávateľom a Zhotoviteľom (úspešným uchádzačom) na základe výsledku obstarávania s názvom **„Rekonštrukcia hospodárskych objektov“,** ktoré bolo realizované v súlade s Usmernením Pôdohospodárskej platobnej agentúry č. 8/2017, aktualizácia č. 6 k obstarávaniu tovarov, stavebných prác a služieb financovaných z PRV SR 2014-2022 (ďalej len „Usmernenie PPA č. 8/2017“). Výzva na predkladanie ponúk bola zverejnená dňa 13.01.2025 v elektronickom obstarávacom systéme JOSEPHINE, ID 63205. Podmienky plnenia zákazky sú v súlade s Usmernením PPA, Výzvou č. 52/PRV/2022, Výzvou na predkladanie ponúk a Súťažnými podkladmi a ponukou úspešného Uchádzača, vrátane ceny uvedenej v ponuke úspešného Uchádzača.

**II. Predmet zmluvy**

1. Zhotoviteľ sa zaväzuje na základe tejto zmluvy zhotoviť pre objednávateľa dielo **„Rekonštrukcia hospodárskych budov“** (ďalej len „dielo“) v k.ú. Vyšné Valice na parcelách č. 1214/1, 1214/7, 1215/2 a 1218.
2. Objednávateľ sa zaväzuje riadne a včas vykonané dielo prevziať a dohodnutú cenu uvedenú v čl. IV tejto zmluvy za riadne a včas odovzdané dielo zaplatiť Zhotoviteľovi v zmysle dojednaných platobných podmienok.
3. Zhotoviteľ sa zaväzuje, že samotné dielo vykoná na základe projektovej dokumentácie „Rekonštrukcia strechy a kŕmneho žľabu – teľatník“ a „Rekonštrukcia strechy – kravín K1“ (vypracoval Ing. Boldizsár Bozó, 05/2022, dopracovanie 11/2024), v súlade s Oznámením k ohláseniu drobnej stavby a v súlade s cenovou ponukou Zhotoviteľa, ktorá tvorí Prílohu č. 1 tejto zmluvy.
4. Súčasťou predmetu zákazky je aj vypracovanie dokumentácie skutočného vyhotovenia stavby v prípade ak dôjde počas stavby k zmene projektovej dokumentácie, ktorá bola podkladom pre vydanie stavebného povolenia.
5. Súčasťou predmetu zmluvy je tiež záväzok Zhotoviteľa dodať všetky dokumenty, doklady a certifikáty, ktoré sú požadované platnými právnymi predpismi, normami STN a inými normami, ktoré sa vzťahujú na činnosti, materiály, zariadenia a ostatné súčasti predmetu diela.
6. Vzorky, atesty, certifikáty a vyhlásenia o zhode predloží Zhotoviteľ Objednávateľovi v slovenskom jazyku pred zabudovaním zariadení, materiálov, stavebných hmôt, dielcov, konštrukcií a iných výrobkov na stavbe.
7. Projektovú dokumentáciu stavby (1 sadu v listinnej podobe) a Oznámenie k ohláseniu drobnej stavby odovzdá Objednávateľ Zhotoviteľovi najneskôr ku dňu odovzdania staveniska.

**III. Čas plnenia zmluvy**

1. Zhotoviteľ sa zaväzuje poskytnúť plnenie predmetu Zmluvy v lehote **do 4-och mesiacov od prevzatia staveniska.** Vykonanie diela v skoršom termíne je možné.
2. **Zhotoviteľ je povinný prevziať stavenisko do troch pracovných dní od písomnej výzvy od Objednávateľa.**
3. V prípade nedodržania termínu podľa bodu III.1 a III.2 tejto Zmluvy Objednávateľ tieto skutočnosti bude považovať za porušenie zmluvných podmienok.
4. Dodržiavanie termínu podľa bodu III.1 tejto Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.
5. **Pokiaľ dôjde k omeškaniu s riadnym plnením – odovzdaním diela Objednávateľovi z dôvodov na strane Zhotoviteľa, Zhotoviteľ je povinný uhradiť Objednávateľovi vzniknutú škodu, prípadne sankcie, ktorými v súvislosti s nesplnením diela v dojednanom termíne bude Objednávateľ zaťažený, ako aj sankciu za omeškanie v zmysle tejto zmluvy.**
6. Zmluvné strany sa dohodli, že o odovzdaní diela bude vyhotovený písomný odovzdávací protokol, ktorý bude podpísaný oboma zmluvnými stranami, pričom v protokole bude uvedená špecifikácia diela a miesta jeho výkonu, dátum odovzdania a podpisy zmluvných strán resp. osôb, ktoré sú oprávnené odovzdať a prevziať dielo za príslušnú zmluvnú stranu, zistené vady a nedorobky s termínom ich odstránenia, prípadne aj poznámky, ktoré zmluvná strana požaduje uviesť v odovzdávacom protokole.
7. **Zmluvný termín uvedený v bode III.1 je termín najneskoršie prípustný a neprekročiteľný** s výnimkou:

* vyššej moci, t.j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť (neočakávané prírodné a iné javy),
* v prípade Objednávateľom požadovaných zmien rozsahu diela, ktoré vyplynuli z nepredvídateľných okolností, len podľa pokynov Objednávateľa; v prípade takejto zmeny rozsahu diela zmluvné strany budú riešiť túto skutočnosť vždy zmluvne, kde bude uvedená zmena rozsahu diela a z toho vyplývajúca prípadná zmena termínu ukončenia diela ak si to zmeny rozsahu diela vyžiadajú, a to výlučne v súlade s príslušnými ustanovenia Usmernenia PPA č. 8/2017 a so súhlasom Poskytovateľa NFP. V prípade ak nedôjde k takejto zmluvnej dohode, má sa za to, že k zmene termínu diela nedošlo.
* vydania príkazov, zákazov, obmedzení, vydaných orgánmi verejnej moci, ak neboli vydané v dôsledku konania alebo nekonania Zhotoviteľa.

**IV. Cena**

1. Cena diela je dohodnutá v zmysle zákona č. 18/1996 Z. z. o cenách v znení neskorších zmien a doplnkov a vyhlášky č. 87/1996 Z. z., ktorou sa vykonáva zákon o cenách v znení neskorších zmien a doplnkov ako cena pevná a činí:

|  |  |
| --- | --- |
| Cena bez DPH | ........... EUR |
| Sadzba DPH v % | 23 % |
| Hodnota DPH | ........... EUR |
| **Cena celkom s DPH** | **........... EUR** |

1. Zhotoviteľ vyúčtuje daň z pridanej hodnoty podľa platných právnych predpisov.
2. **Cena je dohodnutá ako konečná, maximálna a nemenná,** okrem prípadov uvedených v bode 6. a 7. článku IV. tejto Zmluvy.
3. Cena dohodnutá v bode IV.1. kryje náklady potrebné na vybudovanie funkčného diela, dodržanie zmluvne dohodnutých kvalitatívnych, dodacích a platobných podmienok podľa tejto zmluvy.
4. V cene za zhotovenie diela sú obsiahnuté aj náklady na vybudovanie, prevádzku, údržbu a vy­pratanie zariadenia staveniska Zhotoviteľom. V cene sú zahrnuté aj všetky náklady na me­chanizmy, materiály, dopravu, ochranné opatrenia v prípade nepriaznivých poveternostných podmienok. V tejto cene sú započítané náklady, ktoré súvisia s umiestnením stavby a ďalšími okolnosťami.
5. **K zmene ceny za dielo nemôže dôjsť z dôvodov na strane Zhotoviteľa počas platnosti tejto zmluvy.** Cenu predmetu zmluvy je prípustné upraviť počas platnosti zmluvy len formou písomného dodatku k zmluve, a to len v prípade preukázateľných zmien právnych predpisov (napr. daňové zákony, colné zákony, vyhlášky, iné administratívne opatrenia štátu), ktoré môžu ovplyvniť ceny položiek uvedené vo Výkaze výmer. Zmena ceny nemôže mať za následok zvyšovanie dohodnutej ceny plnenia a zmenu povahy rozširovanie rozsahu predmetu zmluvy alebo zmenu ekonomickej rovnováhy zmluvy v prospech Zhotoviteľa.
6. **K zmene ceny predmetu plnenia podľa tejto Zmluvy môže dôjsť len v týchto prípadoch:**

* v prípade nevykonania niektorých prác, resp. činností uvedených vo výkaze výmer zo strany Zhotoviteľa, ak sa tieto ukážu len počas priebehu prác ako nepotrebné **(tzv. menej práce)**; v tomto prípade budú tieto práce z ceny diela odpočítané a to v cene podľa výkazu výmer,
* ak sa pri vykonaní diela objaví potreba činností nezahrnutých do pôvodného rozpočtu, na základe ktorého bola stanovená predpokladaná hodnota zákazky, pokiaľ tieto činnosti neboli predvídateľné v čase zadávania zákazky **(tzv. naviac práce**), môže sa Zhotoviteľ domáhať primeraného zvýšenia ceny, len ak tieto naviac práce Objednávateľ odsúhlasí.

1. Postup zmeny ceny predmetu plnenia tejto zmluvy bude nasledovný:

* každá zmena vyvolaná Objednávateľom oproti ocenenému výkazu výmeru, bude zapísaná v stavebnom denníku a podpísaná zástupcami Zhotoviteľa, Objednávateľa, projektanta a v prípade potreby aj ďalšími účastníkmi stavby,
* v prípade súhlasu zmluvných strán so zmenami, vypracuje Zhotoviteľ dodatok k výkazu výmer, ktorý bude rekapitulovať cenu diela a bude obsahovať:

a)  celkovú cenu z výkazu výmer,

b)  položkovite ocenený výkaz výmer „naviac prác“ ako dodatok k výkazu výmer,

c)  položkovite odpočet ceny „menej prác“ ako dodatok k výkazu výmer,

d)  rekapituláciu ceny dodatkov k výkazu výmer podľa bodu b) a c), vrátane celkovej ceny jednotlivých dodatkov a ceny spolu

e)  sprievodnú správu,

f)  kópiu zápisov zo stavebného denníka,

g)  ďalšie náležitosti (zápisy, náčrtky,...) odôvodňujúce predmet príslušného dodatku výkazu výmer,

* Pre ocenenie výkazu výmer v prípade „naviac prác“ bude Zhotoviteľ používať ceny nasledovne:

a) pri položkách, ktoré sa vyskytujú vo výkaze výmer podľa prílohy č. 1 tejto zmluvy, bude používať ceny z tohto výkazu výmer podľa prílohy č. 1 k tejto zmluve,

b)  pri položkách, ktoré sa vo výkaze výmer podľa prílohy č. 1 tejto zmluvy nevyskytovali, predloží zhotoviteľ osobitnú kalkuláciu ceny,

c)  v prípade, že osobitná kalkulácia ceny podľa písm. b) nebude predložená, alebo nedôjde k dohode pre osobitnú kalkuláciu ceny podľa predchádzajúceho bodu b), budú „naviac práce“ ocenené pomocou smerných orientačných cien, odporučených CENEKON na obdobie, v ktorom budú práce vykonávané; „menej práce“ budú odpočítavané podľa cien jednotlivých položiek výkazu výmer.

* Zhotoviteľ bude predkladať dodatky k výkazu výmer Objednávateľovi na odsúhlasenie, pričom Objednávateľ ich odsúhlasí, príp. vráti neodsúhlasené s odôvodnením nesúhlasu do 5 dní od ich prijatia. Dodatok k výkazu výmer, odsúhlasený zo strany Objednávateľa i Zhotoviteľa bude podkladom pre zmenu ceny diela podľa tejto zmluvy formou dodatku k zmluve,
* V návrhu dodatku k tejto zmluve Zhotoviteľ uvedie naposledy dohodnutú cenu označením príslušného dodatku k zmluve, ktorým bola cena dohodnutá a s označením odsúhlaseného dodatku k výkazu výmer
* Dodatok k tejto zmluve, podpísaný oboma zmluvnými stranami dotýkajúci sa zmeny ceny diela, bude oprávňovať Zhotoviteľa k uplatňovaniu zmenenej ceny vo faktúre.
* Vlastníctvo prechádza na objednávateľa zaplatením ceny diela.

1. **Zhotoviteľ sa nemôže dovolávať a uplatňovať nároky na zvýšenie ceny diela v prípadoch:**

* vlastných chýb,
* nepochopenia podkladov z realizovaného obstarávania,
* nedostatkov riadenia a koordinácie činností pri príprave a realizácii diela,
* zvýšenia cien dodávok a prác pre delo na základe nesúladu výkazu výmer a projektovej dokumentácie zisteného počas realizácie diela, ak je súčasťou súťažných podkladov aj projektová dokumentácia a zároveň aj výkaz výmer, s ktorými sa Zhotoviteľ v plnej miere oboznámil v procese verejného obstarávania a na základe ktorých predkladal svoju ponuku, tak v prípade ich nesúladu majú informácie v projektovej dokumentácii prednosť,
* požiadavky na doplnenie nenacenených položiek, ktoré úzko súvisia s daným úkonom stavebnej práce, ale nie sú samostatnou položkou ocenené (napr. pri vyrovnanie, alebo penetrovanie podkladu, prenos materiálov, lešenia, demontáž a montáž káblov a pod.).

**V. Platobné podmienky**

1. **Objednávateľ neposkytne zhotoviteľovi preddavky. Cenu za zhotovenie diela uhradí Objednávateľ na základe jednej faktúry**, ktorú Zhotoviteľ vystaví a doručí Objednávateľovi po riadnom skončení a protokolárnom odovzdaní diela bez vád a nedorobkov Zhotoviteľom a prevzatí diela Objednávateľom.
2. **Objednávateľ je po zaplatení ceny diela oprávnený požadovať a Zhotoviteľ je povinný predložiť písomné potvrdenie, že má uhradené všetky splatné záväzky voči svojim subdodávateľom uvedeným v prílohe tejto Zmluvy**, ktorých nárok na ich zaplatenie je bez akýchkoľvek pochýb oprávnený. V prípade, ak Zhotoviteľ nevydá potvrdenie o danej skutočnosti a uvedenú skutočnosť nepreukáže, považuje sa to za **podstatné porušenie tejto Zmluvy.**
3. Zhotoviteľ musí svoje práce vyúčtovať overiteľným a preukázateľným spôsobom. Faktúra musí byť zostavená pre­hľadne a pritom sa musí dodržiavať poradie položiek a označenie, ktoré je v súlade s oce­neným popisom prác – výkazom výmer podľa zmluvy.
4. Faktúra musí mať všetky náležitosti v zmysle platnej legislatívy a musí byť podpísaná zodpovednou osobou. Prílohou faktúry bude vzájomne odsúhlasený a oboma zmluvnými stranami podpísaný súpis vykonaných prác a dodávok. Objednávateľ najneskôr do piatich pracovných dní od doručenia súpisu vykonaných prác a dodávok zo strany Zhotoviteľa, predmetný súpis vykonaných prác a dodávok odsúhlasí alebo vráti Zhotoviteľovi na prepracovanie.
5. **Spolu s faktúrou odovzdá Zhotoviteľ Objednávateľovi aj CD nosič s fotodokumentáciou.**
6. Faktúra musí obsahovať aj označenie skutočnosti, že dielo je realizované v rámci projektu „Rekonštrukcia hospodárskych objektov spoločnosti AGRO-DERBY, spol. s r.o., kód projektu> 04lBB520339.
7. Lehota splatnosti faktúry **je 30 dní** od jej doručenia.
8. V prípade, že faktúra nebude obsahovať zákonné náležitosti a nebude k nej pripojený odsúhlasený súpis prác a dodávok alebo protokol o odovzdaní a prevzatí stavby je Objednávateľ oprávnený faktúru vrátiť Zhotoviteľovi. V takomto prípade sa preruší plynutie lehoty splatnosti. Doručením opravenej faktúry Zhotoviteľovi začína plynúť nová lehota splatnosti.
9. **V prípade, že Zhotoviteľ odovzdá dielo s drobnými vadami a nedorobkami, ktoré sú uvedené v protokole o odovzdaní a prevzatí diela, zadrží objednávateľ z čiastky, uvedenej v konečnej faktúre 10% z ceny diela do doby odstránenia všetkých vád a nedorobkov.**
10. Objednávateľ uvoľní zádržné do 3 pracovných dní od dátumu podpísania zápisu o odstránení všetkých vád a nedorobkov.

**VI. Záručná doba, zodpovednosť za vady, pokuty a iné podmienky vykonania diela**

1. Zhotoviteľ zodpovedá za to, že predmet diela je zhotovený v súlade s podmienkami tejto zmluvy a že počas záručnej doby bude mať vlastnosti dohodnuté v tejto zmluve.
2. Zhotoviteľ odovzdá dielo bez vád a nedorobkov. Zhotoviteľ zodpovedá aj za tzv. skryté vady, ktoré sa prejavili po odovzdaní diela.
3. **Zmluvné strany sa dohodli na záručnej dobe** **36 mesiacov**. Záručná doba začína plynúť dňom odovzdania a prevzatia diela. Plynutie záručnej doby na dotknutú časť diela sa preruší dňom uplatnenia práva Objednávateľa na odstránenie vád (dňom doručenia reklamácie).
4. Vadou sa rozumie odchýlka v kvalite, rozsahu a parametroch diela, stanovených v tejto zmluve. Skryté vady sú tie, ktoré Objednávateľ nemohol zistiť pri odovzdaní a prevzatí diela, a ktoré sa vyskytnú v záručnej lehote. Tieto vady je Objednávateľ povinný reklamovať u Zhotoviteľa bezodkladne po ich zistení písomnou formou do rúk oprávneného zástupcu Zhotoviteľa.
5. Zhotoviteľ je povinný reagovať na reklamáciu do 3 pracovných dní po jej obdržaní a dohodnúť s Objednávateľom spôsob a primeranú lehotu odstránenia reklamovanej vady.
6. Zhotoviteľ sa zaväzuje odstrániť reklamovanú vadu v čo najkratšom technicky možnom čase.
7. Ak je predmetom reklamácie havarijný stav, Zhotoviteľ je povinný zabezpečiť bezodkladné odstránenie reklamovanej skrytej vady.
8. Ak sa ukáže, že vada predmetu plnenia je neopraviteľná, zaväzuje sa Zhotoviteľ v rámci odstránenia vady dodať a zabudovať rovnaký náhradný predmet plnenia.
9. Po odstránení vád a nedorobkov zistených pri odovzdaní a prevzatí diela a po odstránení reklamovaných skrytých vád pripraví Zhotoviteľ záznam, ktorý potvrdia zodpovední zástupcovia Zhotoviteľa a Objednávateľa.
10. V zmysle čl. III tejto zmluvy sa Zhotoviteľ zaviazal dokončiť a odovzdať Objednávateľovi dielo v lehote do 4-och mesiacov od prevzatia staveniska. Zmluvné strany sa dohodli, že v prípade omeškania s odovzdaním diela zaplatí Zhotoviteľ Objednávateľovi zmluvnú pokutu vo výške **0,05 %** z hodnoty diela za každý deň omeškania.
11. Zmluvné strany sa dohodli, že v prípade omeškania s úhradou faktúry zaplatí Objednávateľ Zhotoviteľovi zmluvnú pokutu vo výške **0,05 %** z hodnoty diela za každý deň omeškania.
12. Ak Zhotoviteľ neodstráni vady a nedorobky v dohodnutom termíne, zaplatí Objednávateľovi zmluvnú pokutu vo výške **500 EUR** za každý aj začatý deň omeškania až do úplného odstránenia vád a nedorobkov.
13. V prípade, že budú v priebehu realizácie predmetu tejto Zmluvy zistené také vady predmetu diela, ktoré budú mať za následok zvýšenie jeho ceny alebo zníženie technických parametrov a kvality, považuje sa to za podstatné porušenie Zmluvy a Objednávateľ má nárok na zľavu z dohodnutej ceny vo výške **10 %** z ceny diela bez DPH alebo **odstúpiť od Zmluvy**. Týmto ustanovením nie je dotknuté právo Objednávateľa na náhradu škody.
14. V prípade omeškania Zhotoviteľa s nástupom na odstraňovanie vád Diela má Objednávateľ nárok na zmluvnú pokutu vo výške **100 EUR** za každý, aj začatý deň omeškania. Ak Zhotoviteľ neodstráni vady Diela v Objednávateľom schválenej lehote, Objednávateľ má nárok na zmluvnú pokutu vo výške **10 %** z ceny diela bez DPH uvedenej v Článku č. IV ods. 1 tejto Zmluvy.
15. **Objednávateľ požaduje od Zhotoviteľa Realizačnú zábezpeku pre prípad, že Zhotoviteľ nebude plniť svoje povinnosti podľa tejto Zmluvy, a Objednávateľovi voči nemu vznikne pohľadávka vo výške 10% z celkovej sumy diela bez DPH (................. EUR).**
16. Zhotoviteľ je povinný **ku dňu odovzdania staveniska** zložiť na účet Objednávateľa Realizačnú zábezpeku alebo doručiť Objednávateľovi originál bankovej záruky v hodnote podľa predchádzajúceho bodu.
17. **Objednávateľ je oprávnený použiť Realizačnú zábezpeku alebo jej časť** v prípade, ak Zhotoviteľ poruší niektorú svoju povinnosť podľa tejto Zmluvy alebo ak Zhotoviteľ poruší niektorú povinnosť uhradiť peňažné záväzky vrátane zmluvných pokút vyplývajúcich z tejto Zmluvy. V prípade použitia Realizačnej zábezpeky alebo jej časti Objednávateľom, bude Zhotoviteľ bez zbytočného odkladu povinný doplniť Realizačnú zábezpeku do plnej výšky, t.j. do výšky 10% z celkovej ceny diela bez DPH, a to najneskôr do 10 pracovných dní od doručenia výzvy Objednávateľa na jej doplnenie.
18. V prípade, ak Zhotoviteľ nedoplní na účet Objednávateľa Realizačnú zábezpeku v lehote podľa vyššie uvedeného bodu tejto Zmluvy je povinný zaplatiť Objednávateľovi zmluvnú pokutu v sume **100 EUR** za každý deň omeškania so splnením tejto povinnosti, maximálne do výšky 10% z Realizačnej zábezpeky.
19. V prípade, **ak Zhotoviteľ nezloží na účet Objednávateľa Realizačnú zábezpeku/nedoručí originál bankovej záruky** podľa bodu 15. a 16. tejto časti Zmluvy, alebo ju nedoplní v súlade s bodom 17. tejto časti Zmluvy, **je Objednávateľ oprávnený od Zmluvy odstúpiť**. Odstúpenie je účinné dňom jeho doručenia Zhotoviteľovi. Odstúpenie od Zmluvy nemá vplyv na nárok Objednávateľa na zmluvnú pokutu.
20. Objednávateľ sa zaväzuje vrátiť na účet Zhotoviteľa Realizačnú zábezpeku/bankovú záruku , resp. jej zostatok v prípade jej uplatnenia a to najneskôr do **5 pracovných** **dní od nadobudnutia právoplatnosti kolaudačného rozhodnutia.**
21. **V prípade rozhodnutia Poskytovateľa NFP, že Objednávateľ je povinný vrátiť celú výšku NFP, resp. jeho časť z dôvodu preukázateľnej chyby na strane Zhotoviteľa (napr. nedodržanie zmluvnej lehoty výstavby, zmena položiek bez predchádzajúceho odsúhlasenia a pod.), je Zhotoviteľ povinný zaplatiť zmluvnú pokutu vo výške NFP, resp. jeho časti do 30 dní od doručenia výzvy Objednávateľom.**
22. Objednávateľ zvoláva a riadi **najmenej každý mesiac kontrolný deň stavby**, z ktorého za účasti poverených zástupcov Objednávateľa a Zhotoviteľa vyhotoví záznam, ktorý doručí všetkým účastníkom. V prípade odôvodnenej potreby je Objednávateľ oprávnený zvolať kontrolný deň stavby aj mimo tohto intervalu.
23. **Zhotoviteľ je povinný odo dňa prevzatia staveniska viesť o prácach, ktoré vykonáva, stavebný denník** (SD) v origináli s dvomi kópiami. Denné záznamy zapisuje oprávnený pracovník Zho­toviteľa. SD bude uložený na stavbe u stavbyvedúceho a prístup k nemu bude zabezpečený počas celej pracovnej doby.
24. Objednávateľ je povinný sledovať obsah SD a pripájať svoje stanovisko k zápi­som. Stavebný dozor alebo zástupcovia Objednávateľa sú oprávnení zápisom v stavebnom denníku požado­vať vysvetlenia od Zhotoviteľa, ako i bezodkladné odstránenie vadne vykonaných častí diela na náklady Zhotoviteľa a žiadať Zhotoviteľa o nápravu pri realizácii diela a konštatovať skutoč­nosti dôležité pre posúdenie postupu Zhotoviteľa zabezpečujúcom plnenie termínov pri uskutočňo­vaní diela.
25. Na základe oznámenia Zhotoviteľa o pripravenosti dokončeného diela na odovzdanie   
    a prevzatie doručeného najneskôr 3 dni vopred, Objednávateľ určí termín odovzdania a prevzatia diela, prípadne zabezpečí účasť investora, resp. účasť iných osôb. Odovzdanie a prevzatie diela písomne potvrdia poverené osoby Zhotoviteľa a Objednávateľa.
26. Skutočnosť, že Zhotoviteľ odovzdal všetky doklady, ktoré sa vzťahujú k danému predmetu plnenia musí potvrdiť Objednávateľ na protokole o ukončení prác, ktorý bude prílohou konečnej faktúry.
27. Zhotoviteľ zodpovedá za poškodenie, zničenie, stratu, alebo odcudzenie vecí a majetku, ktoré mu Objednávateľ odovzdal k zhotoveniu diela.
28. Zhotoviteľ je majiteľom všetkých vecí, ktoré priniesol na stavenisko a nezabudoval do diela počas celej výstavby. Nebezpečenstvo všetkých škôd na týchto veciach alebo spôsobenými týmito vecami pri realizácii stavebného diela, nesie Zhotoviteľ.
29. Dielo je dokončené vtedy, keď nemá žiadne vady alebo nedorobky a bolo odovzdané a prevzaté v zmysle tejto zmluvy a Zhotoviteľ odovzdal Objednávateľovi všetky doklady v zmysle bodu II.5 a II.6 tejto zmluvy.
30. V prípade využitia subdodávateľov Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ bude zodpovedať za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
31. Zhotoviteľ bude zabezpečovať fotodokumentáciu stavby o priebehu stavebných prác a to odo dňa prevzatia staveniska, počas celej výstavby až do ukončenia diela. Zhotoviteľ odovzdá Objednávateľovi CD nosič s fotodokumentáciou o priebehu realizácie prác, ktoré sú predmetom fakturácie.

**VII. Zodpovednosť za škody**

1. **Zhotoviteľ je povinný na svoje náklady zabezpečiť zmluvu o poistení** svojich vecí a svojich prác a činností, materiálov, strojov a zariadení Zhotoviteľa na stavbe, svoju zodpovednosť za škody, spôsobené pri vykonávaní diela a ďalších činností na stavbe Objednávateľovi alebo tretím osobám, ako i poistenie zodpovednosti za vady diela Zhotoviteľa a poistenie škody spôsobenej Objednávateľovi alebo tretej osobe vadným vyko­naním diela na celé obdobie výstavby až do odovzdania diela Objednávateľovi. **Kópiu poistnej zmluvy odovzdá Zhotoviteľ Objednávateľovi pre prevzatí staveniska. Nesplnenie tejto povinnosti bude považované za podstatné porušenie Zmluvy a Objednávateľ si vyhradzuje právo odstúpiť od Zmluvy.**
2. Zhotoviteľ nesie nebezpečenstvo škody na diele až do chvíle, keď ho Objednávateľ prevezme odovzdávacím protokolom. Objednávateľ sa stáva vlastníkom diela dňom zabudovania materiálov do diela a uhradením ceny za takto zabudované materiály, pričom obidve podmienky musia byť splnené kumulatívne.
3. Pokiaľ Zhotoviteľ spôsobí svojou činnosťou na diele škodu Objednávateľovi, tretím osobám alebo ostatným účastníkom uskutočnenia diela, je povinný ju v plnej výške nahradiť.

**VIII. Záverečné ustanovenia**

1. Na vzťahy neupravené touto zmluvou sa vzťahujú príslušné ustanovenia Obchodného zákonníka a súvisiace právne predpisy.
2. Zmeny a doplnky obsahu Zmluvy možno uskutočniť len písomne.
3. Zmluvu možno zmeniť počas jej trvania bez povinnosti vykonať nové obstarávanie vtedy ak sú splnené podmienky uvedené v Usmernení PPA č. 8/2017 v kap. 4.2.2 a 4.2.3.
4. Táto Zmluva nadobúda platnosť aj účinnosť dňom podpisu zmluvných strán.
5. Objednávateľ je oprávnený bez akýchkoľvek sankcií resp. iných nárokov Zhotoviteľa od tejto zmluvy o dielo odstúpiť doručením písomného oznámenie o odstúpení od zmluvy Zhotoviteľovi v prípade, že Objednávateľovi nebude schválený finančný príspevok z opatrenia 4.1 v rámci výzvy č. 52/PRV/2022.
6. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a Zhotoviteľ je povinný poskytnúť súčinnosť v plnej miere. V prípade vyžitia subdodávateľov táto podmienka musí byť uvedená v zmluve medzi Zhotoviteľom a jeho subdodávateľmi.
7. Zmluvné strany vyhlasujú, že ich vôľa vyjadrená v tejto Zmluve je slobodná a vážna, túto Zmluvu neuzatvárajú v tiesni, za nápadne nevýhodných podmienok a ich zmluvná voľnosť nie je obmedzená. Svoju vôľu byť viazané touto Zmluvou Zmluvné strany vyjadrujú svojimi podpismi tejto Zmluvy.
8. Táto zmluva je vypracovaná v troch originálnych vyhotoveniach, z ktorých dva originály sú pre Objednávateľa a jeden originál pre Zhotoviteľa.

**Neoddeliteľné prílohy Zmluvy o dielo:**

**Príloha č. 1: Rozpočet (v písomnej podobe + v elektronickej podobe)**

**Príloha č. 2: Zoznam subdodávateľov (**ak je relevantné)

|  |  |
| --- | --- |
| Vyšné Valice, dňa ........ | ..............., dňa .......... |
| Zsolt Kalaš  *štatutárny zástupca Objednávateľa* | ................................  *štatutárny zástupca Zhotoviteľa* |
| ........................  *podpis + pečiatka* | ........................  *podpis + pečiatka* |

**Príloha č. 6 Súťažných podkladov**

*Názov zákazky: Rekonštrukcia hospodárskych objektov*

*Obstarávateľ: AGRO-DERBY, spol. s r.o., 982 52 Vyšné Valice*

**PROJEKTOVÁ DOKUMENTÁCIA**

*Samostatná príloha vo formáte .PDF*

**Príloha č. 7 Súťažných podkladov**

*Názov zákazky: Rekonštrukcia hospodárskych objektov*

*Obstarávateľ: AGRO-DERBY, spol. s r.o., 982 52 Vyšné Valice*

**ZOZNAM SUBDODÁVATEĽOV**

Dolu podpísaný zástupca uchádzača týmto vyhlasujem, že pri  plnení zákazky

**NEBUDEM VYUŽÍVAŤ SUBDODÁVKY A CELÉ PLNENIE ZABEZPEČÍM SÁM** \*

*\*Nehodiace sa prečiarknuť*

**BUDEM VYUŽÍVAŤ SUBDODÁVKY** **A NA TENTO ÚČEL UVÁDZAM údaje o subdodávateľoch\*:**

*\*Nehodiace sa prečiarknuť*

**Subdodávateľ č. 1**

**Obchodné meno: ......................**

Sídlo: ......................

Zastúpený: ......................

Zapísaný: ......................

IČO: ......................

DIČ: ......................

IČ DPH: ......................

**Predmet subdodávky:** ...........................

**Podiel subdodávky:** ..........................

*v prípade viacerých subdodávateľov doplňte vyššie uvedené údaje pre každého subdodávateľa*

*V ……………….…….., dňa ....................* ...................................................................

[*uviesť miesto a dátum podpisu*][*vypísať meno, priezvisko a funkciu*

*oprávnenej osoby uchádzača*]

*podpis + pečiatka (ak sa používa)*